Overlegen Contador sikret Vuelta-triumf
Team Sky og Froome angrep Contador flere ganger opp den siste stigningen til Puerto de Ancares, men «El Pistolero» satt som klistret på hjulet til briten gjennom hele etappen.Sammenlagt: 1. Alberto Contador, 81:12:13 2. Chris Froome, + 1.37 3. Alejandro Valverde, + 2.35 4. Joaquim Rodriguez, +3.57 5. Fabio Aru, +4:46 Omtrent 500 meter fra mål angrep Contador like etter et Froome-angrep og da var briten sjanseløs på og følge. Contador vant 17 sekunder foran Froome som sikret seg 2. plassen i sammendraget foran Alejandro Valverde. Dagens etappe var 185,7 kilometer lang og rytterne skulle over tre klasifiserte stigninger før avslutningen opp Puerto de Ancares som har har en gjennomsnittlig stigningsprosent på hele 8,7 prosent. Alejandro Valverde prøvde å angripe Froome og Contador tidlig i bakken, men Movistar-rytteren var ikke i nærheten av å true verdens to beste klatrere. Han kan imidlertid juble for en plass på podiet med sin 3. plass. Dagens Contador-seier var hans andre etappeseier i årets Vuelta. Det gjenstår en etappe i Vueltaen - en tempoetappe i Santiago de Compostela - men det resultatene der vil trolig ha lite innvirkning på sammendraget
Alberto Contador (31) hadde få problemer med å svare på angrepene til Chris Froome (29) og tok med det sin tredje Vuelta a España-seier.